《题德新堂》
宋代·许月卿

同年吾忆郑盘翁，独向盘铭紧用工。
似玉躬行勤淬砺，如棋世事极磨礲。
初年晚节浑无斁，昨日今朝便不同。
遗子贻孙新未已，盘铭须信有奇功。

作者简介：（1216—1285）徽州婺源人，字太空，后改字宋士，号泉田子，人称山屋先生。理宗淳祐四年进士。授濠州司户参军。历本州及临安府学教授，屡疏斥丁大全等奸邪，出干办江西提举常平事。贾似道当政，召试馆职，以言不合罢归，遂闭门著书。宋亡，深居不出。谢枋得甚为推崇。有《先天集》、《百官箴》等。